CELEX: 62013CA0337
Language: et
Date: 2014-05-15 00:00:00
Title: Kohtuasi C-337/13: Euroopa Kohtu (seitsmes koda) 15. mai 2014 . aasta otsus (Kúria – Ungari eelotsusetaotlus) – Almos Agrárkülkereskedelmi kft versus Nemzeti Adó- és Vámhivatal Közép-magyarországi Regionális Adó Főigazgatósága (Eelotsusetaotlus — Ühine käibemaksusüsteem — Direktiiv 2006/112/EÜ — Artikkel 90 — Maksustatava väärtuse vähendamine — Liikmesriikide kohustuste ulatus — Vahetu õigusmõju)

7.7.2014   
            
            
               ET
            
            
               Euroopa Liidu Teataja
            
            
               C 212/11
            
         Euroopa Kohtu (seitsmes koda) 15. mai 2014. aasta otsus (Kúria – Ungari eelotsusetaotlus) – Almos Agrárkülkereskedelmi kft versus Nemzeti Adó- és Vámhivatal Közép-magyarországi Regionális Adó Főigazgatósága
   (Kohtuasi C-337/13) (1)
   
   ((Eelotsusetaotlus - Ühine käibemaksusüsteem - Direktiiv 2006/112/EÜ - Artikkel 90 - Maksustatava väärtuse vähendamine - Liikmesriikide kohustuste ulatus - Vahetu õigusmõju))
   2014/C 212/11
   Kohtumenetluse keel: ungari
   
      Eelotsusetaotluse esitanud kohus
   
   Kúria
   
      Põhikohtuasja pooled
   
   
      Hageja: Almos Agrárkülkereskedelmi kft
   
      Kostja: Nemzeti Adó- és Vámhivatal Közép-magyarországi Regionális Adó Főigazgatósága
   
      Ese
   
   Eelotsusetaotlus – Kúria – Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1), artikli 90 lõike 1 tõlgendamine – Sellise siseriikliku õigusnormi vastavus direktiivile, mis ei näe lepingu täitmata jätmise korral ette maksustatava väärtuse korrigeerimist
   
      Resolutsioon
   
   
               1.
            
            
               Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 90 sätteid tuleb tõlgendada nii, et nendega ei ole vastuolus siseriiklik säte, mis ei näe ette käibemaksuga maksustatava väärtuse vähendamist hinna mittetasumise korral, kui kohaldatakse selle artikli lõikes 2 sätestatud erandit. Samas peavad selles sättes olema loetletud kõik muud olukorrad, millistel direktiivi artikli 90 lõike 1 kohaselt jääb maksukohustuslasel pärast tehingu tegemist tasu täielikult või osaliselt saamata – viimati nimetatud asjaolu tuleb kontrollida siseriiklikul kohtul.
            
         
               2.
            
            
               Maksukohustuslased võivad siseriiklikes kohtutes riigi vastu tugineda direktiivi 2006/112 artikli 90 lõikele 1, et saada õigus vähendada käibemaksuga maksustatavat väärtust. Kuigi liikmesriigid võivad ette näha, et vähendamise õigus sõltub teatavate formaalsuste täitmisest, mis võimaldavad põhjendada eelkõige seda, et maksukohustuslasel jääb pärast tehingu tegemist selle eest tasu osaliselt või täielikult lõplikult saamata ning et see maksukohustuslane võib tugineda ühele käibemaksudirektiivi artikli 90 lõikes 1 nimetatud olukordadest, ei või võetud meetmed minna kaugemale sellest, mis on selliseks tõendamiseks vajalik – viimati nimetatud asjaolu tuleb kontrollida siseriiklikul kohtul.
            
         
      (1)  ELT C 304, 19.10.2013.